|  |  |  |
| --- | --- | --- |
|  | 01.08.2023 |  |
|  |  |
| Kompetanseplan 2024/2025*Nubben barnehage – Vi gir barna opplevelser i verdens vakreste natur* |
|  |  |  |
|  |  | Nubben Barnehagedrift AS |



Kompetanseplan 2024/2025

Nubben barnehage – Vi gir barna opplevelser i verdens vakreste natur

**Innledning**

Kompetanseplan for barnehagen har som et mål å sikre alle barn et barnehagetilbud av høy kvalitet. Kompetanseplanen inneholder en målrettet plan for å skape en felles retning for kompetanseutvikling for alle ansatte og ledere. For å oppnå dette er det behov for vedlikehold og utvikling av den enkelte ansattes kompetanse.

**Arbeidsmåter og samarbeid**

I Meld. St.24 (2012-2013) kommer det frem at fremtidens barnehage fastslår at de ansattes kompetanse er den viktigste enkeltfaktoren for at barn skal trives og utvikle seg i barnehagen. Kompetanseutvikling krever analyse av behov, utforming og prioritering av ulike tiltak, god gjennomføring og evaluering. I år følger vi Regional ordning for kompetanseutvikling (REKOM), som skal være et virkemiddel for å sikre at alle barnehager får et likeverdig barnehagetilbud av høy kvalitet. Ordningen skal stimulere til et godt samarbeid mellom barnehagemyndighetene, barnehageeiere, universiteter, høgskoler, fylkesmenn og andre aktører. Målet med å oppnå høy kvalitet i barnehagen, vil være gjennom å arbeide med at personalet har kompetansen de trenger for å arbeide med høy kvalitet i barnehagen.

Nubben Barnehage følger regjeringen sitt fokus på kompetanse for fremtidens barnehage. Strategien er rettet mot ansatt gruppen og fokus på kompetanseutvikling hos personalet. Dette innebærer å få personalgruppen på ulike kurs og videreutdanning. Alle ansatte hos Nubben barnehage får valget til å videreutvikle seg, uten at det skal gå på bekostning av deres lønn. Ved tilskudds ordninger fra Utdanningsdirektoratet samt betalt fri fra jobb for å studere, skaper vi gode ordninger slik at alle får muligheten til å utvikle høyere kompetanse i barnehageyrket. Foreløpig har vi 2 ansatte som tar videreutdanning i bedriften:

1. Kvinne, Pedagogisk Leder: 2 års plan for Tilleggsutdanning i barnehagepedagogikk; Oslomet.
2. Kvinne Assistent: Utdanningsprogram som innebærer avlagt og bestått fagprøve for å bli fagarbeider; Nordland.

**Ledelse i barnehagen**

I strategisk kompetanseutvikling skrevet av Kjell-Åge Gotvassli påpeker han at det vil bli utfordringer; og dette vil innebære krav til ledelse. I barnehagen er styreren og pedagogisk leder ansvarlig for virksomheten, og de må alltid ta ulike hensyn i betraktning. Ved endringer og utviklinger som blir gjort i barnehagen vil det skape forvirring og frustrasjon hos enkelte, fordi man mister kontroll over den tradisjonelle hverdagen. Sterk ledelse vil være styrefaktoren for å veilede og berolige gruppen for nye ider. Utviklingen i Nubben Barnehages kvalitet vil kreve at vi utnytter, styrker og fornyer personalets kompetanse. Det vil ikke være nok å innta kompetanse, men den må stadig utvikles. Vi vil derfor gå fra den tradisjonelle kompetanseutviklingen i barnehagesektoren som består av tilfeldige ideer og tiltak og noen få kurs dager, til en heller planlagt langsiktig plan med REKOM.

Prosjekt REKOM: <https://prosjekt.statsforvalteren.no/kompetanseutvikling-nordland/barnehage/>

**Helsefremmende Barnehage**

Nubben Barnehage ble våren 2018 kvalifisert som Lofotens første Helsefremmende barnehage! Vi tar stor glede i å ha et banebyggende steg for helsefremmende barnehager i Lofoten. Vi jobber kontinuerlig med barna, hvor vi spesialisere oss i gode holdninger til kropp, aktiviteter og måltider. Dette er noe vi har stort søkelys på og jobber med daglig. For at vi kan kvalifisere oss som helsefremmende må visse kriterier være på plass:

1. Helsefremmende arbeid i barnehagen.

2. Barnehagen arbeider systematisk for å fremme psykisk helse og godt psykososialt miljø.

3. Alle barna er aktive mins 90min for dagen.

4. Nasjonale retningslinjer for mat og måltider.

5. Barnehagen er tobakkfri.

6. Barnehagen har stor fokus på god hygiene.

7. Barnehagen bidrar til at barna erfarer og lærer hva som er helsefremmende.

8. Barnehagen har godt samarbeid med foresatte og tverrfaglige tjenester ved behov.

9. Barns medvirkning vektlegges.

10. Barnehagen arbeider systematisk med ulykkesforebyggende arbeid.

 Vedlagt link fra Nordlands fylkeskommune: <https://www.nfk.no/_f/p1/i0b988aa5-2fd1-498b-b08b-2eecced8329e/barnehageplakaten-kriterier-a4.pdf>

**Robuste Lofotonga**

Robusthet forstås som evnen et system har til å tale påkjenninger og stress. Gjennom Nettverket Robuste Lofotonga har vi et mål å skape mer og bedre utetid i barnehagen. Målet er å fremme trivsel, og sunn livsførsel i barnehagen. Vi legger vekt på fysisk aktivitet, unike naturopplevelser, mat i naturen og læring ute i naturen. Nettverket bygger på et lærende nettverk hvor barnehager utfordrer og lærer av hverandre. Nettverket har 2 samlinger i året, og vi bruker å sende minst 2 personer fra personalet.

**Sosial utvikling**

Det å være delaktig i sosiale sammenhenger er helt avgjørende for menneskelig trivsel og velvære. Det er i sosialt samspill med andre vi lever, lærer, kjenner tilhørighet, trives og utvikler oss. Med å veilede barna i ulike sosiale situasjoner skaper vi rom og forståelse til barna å se fra andres perspektiv. De fanger raskt opp sosiale regler og svarer klart på andres sosiale initiativ. Vi prøver konstant gjennom barnehagehverdagen å skape sosial dyktige barn som kan lese og fortolke sosiale signaler fra andre. Vi gjør dette fordi sosiale kompetente barn kan lese og fortolke signaler, løse problemer og ta beslutninger om å regulere egen atferd gjennom å tilpasse seg eller ta initiativ for å ivareta egne behov eller interesser.

**Overgang Barnehage-Skole – Alle barn skal ha en god start på skolen**

I Flakstad kommune samarbeider vi med Flakstad barne- og ungdomsskole. Skolen er lokalisert rett ved siden av barnehagen. Sammen med skolen har vi ulike besøksdager hvor barna får lov til å besøke og være sammen med barna på skolen. Førskolegruppen har faste dager hvor de besøker skolen og er med på undervisningen slik at overgangen fra barnehage til skole blir bedre. Vi har også planlagte overgangsmøter angående hvert barn med godkjenning av forelderen, slik at læreren kan bli ekstra kjent med barnet som kommer til skolen.

**Inkluderende barnehage – En mobbefri hverdag**

Vi i Nubben barnehage har nulltoleranse for mobbing i vår barnehage. I vår barnehage skal alle barn erfare og føle seg en del av felleskapet. Vi erfarer den beste måten å skape en mobbefri hverdag på, er å legge til rette for gode samspill mellom barna. Det å utvikle barns lekekompetanse og hvordan de leker med hverandre har en stor rolle for trivsel i felleskapet. Sosial lekekompetanse kan nås med aktive og engasjerte ansatte i barnas lek, samt ha en observerende rolle når situasjonen tilsier det. Vi jobber kontinuerlig med hvordan vi i personalet skal forholde oss i lek, og hvordan vi skal tilpasse oss til hver leke situasjon.



**Det Samiske perspektiv i barnehagen**

Rammeplanen og statsforvalteren i Nordland er klar på hvordan barnehager skal ivareta samisk kultur og tradisjoner. Nubben barnehage skal gjøre barna kjent med samisk kultur og levesett og knytte det opp til det samiske perspektivet til hverdagsliv situasjoner i barnehagen. Det er viktig for oss å ha en fornuftig og lærerik bit, hvor det samiske perspektivet kommer ut som lærerikt og smakfullt til barna.

**Tiltaks Plan – Satsning områder**

|  |  |  |
| --- | --- | --- |
|  | **MÅL** | TILTAK |
| **Nærmiljøet** | Styrke barnas kunnskaper og tilknytning til nærmiljøet.Bidra til at barna medvirker til å utforske og oppdage nærmiljøet samt bli trygge nært vann. Førskoleaktiviteter.Trygg trafikk. | Utflukter til nærmiljøet som: Skole, sjø, sentrum, idrettsanlegg, skog og fjell.Fokus på sikkerhet ved tur: Lære barna samfunnets regler og normer. Hvordan opptre i trafikk. Hvordan opptre i bedrifter/skolesetting.  |
| **Fysisk aktivitet** | Fremme grov og fin motorisk bevegelser.Aktivitetskort som skal fremme hjertepumpa i barnehagehverdagen.Helsefremmende barnehage.Fysisk miljø tilpasset for fysiske aktiviteter samt rom for ro og hvile.  | Rom og tid for aktiviteter.Kompetanseøkning i planlegging og organisering av fysisk aktivitetRobuste Lofotunga nettverk. |
| **Sosial utvikling**  | Øve på å vise empati, samarbeid og problemløsning.Gi barna tro på seg selv og egne ferdigheter.Få en venn, være en venn, holde på en venn.  | Samlingsstund om mobbing og utestenging. Være en aktiv voksen og rollemodell i lek.Variasjon i grupper |
| **Sunn Mat** | Næringsrike og varierte måltider.Varm mat og hjemlaget brød.Måltidet som pedagogisk mulighet.Utvikle matglede og sunne helsevaner.  | Bordskikk.Gode samtaler ved måltidet.Gode hjelpere ved matlaging og servering. |
| **Samisk kultur** | Kulturelle lik og ulikheterMat tradisjonerLek og fortellinger i samisk perspektiv. Jevnlig aktiviteter ut hele året.  | Samlingsstunder Gode varm måltider inne og ute. Gøye og lærerike aktiviteter og fortellinger . |